屋宇署

屋宇署，係香港政府部門，屬發展局旗下，負責執行《建築物條例》同各種規管香港樓宇建造同維修質素嘅法例。

歷史
家陣嘅《建築物條例》主體喺1955年制定，當中作過多次修訂，建築物條例執行處係當中嘅執行單位。1982年之前，執行署係隸屬工務司署。1982年，工務司署改組，成為布政司署轄下地政工務科，負執行工作嘅辦事處就升格為部門，建築物條例執行處就歸入建築拓展署。1986年4月，建築物條例執行處同地政署合併成為屋宇地政署管轄。1993年8月1號，總部位於美利大廈嘅屋宇署正式成立，接任建築物條例執行處工作。屋宇署原隸屬房屋及規劃地政局，2007年7月1號決策局重組後劃入新成立號發展局。

隸屬
布政司署地政工務科
布政司署規劃環境地政科
規劃環境地政局
規劃地政局
房屋及規劃地政局
發展局

歷任首長
余黎青萍
蔡宇略
梁展文
鄔滿海
張孝威
區載佳
許少偉
張天祥
余德祥

爭議事件

涉嫌干預有線新聞採訪工作 
2020年11月，有線新聞有意跟進該月發生造成 8 死嘅油麻地大火，去屋宇署樓宇資料中心，以新聞採訪為由查閱屬公共記錄嘅涉事大廈圖則，但畀屋宇署拒絕。當時職員話要呢個唔係一般嘅申請用途，要上頭批。一星期後屋宇署回覆未能處理，因為要考慮記者獲得圖則後用來做乜，署方想知道背後原因。香港記者協會主席楊健興批評，唐樓建築問題涉及重大嘅公眾利益，記者查閱圖則作新聞嘅用途很清楚，要考慮新聞內容先考慮批唔批，完全係干預新聞。而根據屋宇署文件，按建築物條例呈交嘅係公共記錄，如果版權擁有人無特別提出反對，公眾繳付規定費用後就可以查閱圖則。

屋宇署網頁

香港政府部門